ഹരിനാമകീർത്തനം

മലയാളത്തിലെ ഒരു പ്രാർ‍ഥനാ ഗാനമാണ് ഹരിനാമകീർത്തനം (ഇംഗ്ലീഷ്: Hari Nama Keerthanam, ആംഗല പരിഭാഷ: "The Song of the Holy Name Hari"). 16-ആം നൂറ്റാണ്ടിൽ തുഞ്ചത്ത് എഴുത്തച്ഛനാണ് ഇത് രചിച്ചതെന്ന് കരുതിപ്പോരുന്നെങ്കിലും ഇക്കാര്യത്തിൽ ഏകാഭിപ്രായമില്ല.എം.എസ്. ചന്ദ്രശേഖരവാരിയർ, ഡി.സി. ബുക്‌ക്സ് പ്രസിദ്ധീകരിച്ച ശ്രീമഹാഭാഗവതം കിളിപ്പാട്ടിനെഴുതിയ അവതാരിക: "ആദ്ധ്യാത്മരാമായണം കിളിപ്പാട്ടും, മഹാഭാരതം കിളിപ്പാട്ടും എഴുത്തച്ഛന്റെ കൃതികളാണെന്നതിൽ ഭിന്നാഭിപ്രായമില്ല. ഇനിയങ്ങോട്ടുള്ളതെല്ലാം തർക്കവിഷയമാണ്. എഴുത്തച്ഛന്റെ ജീവിതകാലം പതിനാറാം നൂറ്റാണ്ടാണെന്നു പറയാമെന്നല്ലാതെ, ജനനമരണങ്ങളെക്കുറിച്ചു നിസ്സംശയമായ വിവരങ്ങൾ ലഭ്യമല്ല." ഇതിലെ ഓരോ ശ്ലോകവും ആരംഭിക്കുന്നത് മലയാള അക്ഷരമാലയിലെ അക്ഷരങ്ങളുടെ ക്രമത്തിലാണ്. "ഓം ഹരി ശ്രീ ഗണപതയേനമഃ" "അ ആ ഇ ഈ ഉ ഊ ഋ ൠ ഌ ൡ എ ഏ ഐ ഒ ഓ ഔ അം അഃ" "ക ഖ ഗ ഘ ങ ച ഛ ജ .... " ഇങ്ങനെ എല്ലാ മലയാള അക്ഷരങ്ങളിലും തുടങ്ങുന്ന ശ്ലോകങ്ങൾ ഹരിനാമകീർ‌‍ത്തനത്തിൽ ഉണ്ട്. ഗുരുവായൂർ ക്ഷേത്രത്തിൽ രാവിലെ നടതുറക്കുന്ന സമയത്ത് ഹരിനാമകീർത്തനം വയ്ക്കുന്ന പതിവുണ്ട്.  

ആരംഭശ്ലോകങ്ങൾ‌‍ ചുവടെ:
ഓംകാരമായ പൊരുൾ മൂന്നായ് പിരിഞ്ഞുടനെ,
ആങ്കാരമായതിനു താൻ തന്നെ സാക്ഷിയതു,
ബോധം വരുത്തുവതിനാളായിനിന്ന പര-,
മാചാര്യ രൂപ! ഹരിനാരായണായ നമഃ.

ഒന്നായനിന്നെയിഹ രണ്ടെന്നു കണ്ടളവി-,
ലുണ്ടായൊരിണ്ടൽ ബത മിണ്ടാവതല്ല മമ,
പണ്ടേക്കണക്കെവരുവാൻ നിൻ കൃപാവലിക-,
ളുൺടാകയെങ്കലിഹ നാരായണായ നമഃ.

 അവലംബം 

https://web.archive.org/web/20090129191907/http://www.geocities.com/ramya475/hnk.htm

വർഗ്ഗം:Indian songs
വർഗ്ഗം:കീർത്തനങ്ങൾ
വർഗ്ഗം:മലയാളകവിതകൾ